als_Latn dik_Latn sna_Latn
Kryetarja e Kuvendit merr pjesë në promovimin e produkteve ushqimore vendase, nga studentët e Universitetit Bujqësor të Tiranës.
Studentë dhe pedagogë të Universitetit Bujqësor të Tiranës ishin sot vizitorë në mbledhjen e Komisionit parlamentar të Industrisë dhe Veprimtarisë Prodhuese, ku mori pjesë Kryetarja e Kuvendit, Jozefina Topalli.
Qëllimi i takimit ishte promovimi i disa produkteve ushqimore, të prodhuara nga firma shqiptare.
Studentët zgjodhën këtë takim me Kryetaren e Kuvendit dhe deputetët e Komisionit, si mënyrë për të tërhequr vëmendjen e deputetëve dhe Qeverisë, në mbështetje të prodhimit bio.
Kryetarja e Kuvendit ,Jozefina Topalli i përgëzoi studentët për inisiativën që ata kanë ndërmarrë për të promovuar prodhimin vendas në institucionet më të rëndësishme si dhe në mjediset publike.
Ajo u shpreh se Parlamenti dhe Qeveria po tregon një vëmendje të veçantë për industrinë dhe prodhimin kombëtar, veçanërisht në sektorin e Bujqësisë.
“ Kuvendi ka patur ndër prioritetet e punës së tij hartimin dhe miratimin e ligjeve që nxisin produktet vendase si dhe eksportimin e tyre në tregjet rajonale e ndërkombëtare.
Një nga çështjet më të diskutueshme nga deputetet në seancë, mbetet zhvillimi i bujqësisë, nëpërmjet politikave që mbështesin prodhimet bio në vend”- tha ndër të tjera Kryetarja e Kuvendit, e cila garantoi mbështetjen e Kuvendit të Shqipërisë për projekte të tilla të studentëve, dhe në të ardhmen.
Studentët ngritën shqetësimin pse në tregje, firmat shqiptare ende nuk kanë hapësirën e duhur me prodhimet e tyre, dhe se niveli i importit në produktet ushqimore mbetet i konsiderueshëm.
als_Latn als_Latn als_Latn als_Latn als_Latn als_Latn als_Latn als_Latn als_Latn